ข้อบังคับเจ้าพนักงานจราจรในเขตกรุงเทพมหานครข้อบังคับเจ้าพนักงานจราจรในเขตกรุงเทพมหานครว่าด้วยการห้ามรถบางชนิดและล้อเลื่อนลากเข็นเดินบนสะพานข้ามทางร่วมทางแยกสะพานยกระดับสะพานข้ามแม่น้ำ และในอุโมงค์ลอดทางร่วมทางแยกพ.ศ. ๒๕๕๙ ด้วยสะพานข้ามทางร่วมทางแยกสะพานยกระดับ สะพานข้ามแม่น้ำ และอุโมงค์ลอดทางร่วมทางแยกสร้างขึ้นเพื่อใช้สำหรับแก้ปัญหาการจราจรบริเวณทางร่วมทางแยกและบนถนนที่มีการจราจรคับคั่งโดยลักษณะทางกายภาพของสะพานข้ามและอุโมงค์ทางลอดต่าง ๆไม่ได้จัดช่องทางจราจรไว้สำหรับรถขนาดเล็กที่มีความเร็วต่ำ เช่น รถจักรยานยนต์รถจักรยาน รถยนต์สามล้อ และล้อเลื่อนลากเข็นหากรถประเภทดังกล่าวเดินบนสะพานข้ามทางร่วมทางแยก สะพานยกระดับ สะพานข้ามแม่น้ำและในอุโมงค์ลอดทางร่วมทางแยก ทำให้เกิดความไม่เป็นระเบียบเรียบร้อย ส่งผลกระทบต่อปัญหาจราจรและเป็นสาเหตุของการเกิดอุบัติเหตุทำให้ประชาชนผู้ใช้รถใช้ถนนได้รับความเดือดร้อนประกอบกับได้มีการทดลองห้ามรถประเภทดังกล่าวมาเป็นระยะเวลาพอสมควร ซึ่งสามารถลดปัญหาการจราจรได้และประชาชนส่วนใหญ่พึงพอใจดังนั้นเพื่อเป็นการปลอดภัยและสะดวกในการจราจรจึงจำเป็นต้องออกประกาศข้อบังคับเจ้าพนักงานจราจรในเขตกรุงเทพมหานครเพื่อให้เหมาะสมกับสภาพถนนและการจราจรในปัจจุบันฉะนั้น อาศัยอำนาจตามความในมาตรา ๑๓๙ (๑)แห่งพระราชบัญญัติจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๕๒๙/๒๕๕๕ลงวันที่ ๗ กันยายน พ.ศ. ๒๕๕๕ แต่งตั้งผู้บัญชาการตำรวจนครบาลเป็นเจ้าพนักงานจราจรในเขตกรุงเทพมหานคร ประกอบกับคำสั่งกองบัญชาการตำรวจนครบาลที่ ๔๐๒/๒๕๕๘ ลงวันที่ ๓๐ ตุลาคม ๒๕๕๘ เรื่องการกำหนดลักษณะงานและการมอบหมายอำนาจหน้าที่รับผิดชอบให้รองผู้บัญชาการตำรวจนครบาลโดยมอบอำนาจให้รองผู้บัญชาการตำรวจนครบาล (งานจราจร)กำกับการบริหารราชการสั่งและปฏิบัติราชการแทนผู้บัญชาการตำรวจนครบาลจึงได้ออกข้อบังคับไว้ ดังนี้ข้อ ๑ ข้อบังคับนี้เรียกว่าข้อบังคับเจ้าพนักงานจราจรในเขตกรุงเทพมหานคร ว่าด้วยการห้ามรถบางชนิดและล้อเลื่อนลากเข็นเดินบนสะพานข้ามทางร่วมทางแยก สะพานยกระดับ สะพานข้ามแม่น้ำและในอุโมงค์ลอดทางร่วมทางแยก พ.ศ. ๒๕๕๙ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ ๓ ห้ามรถจักรยานยนต์รถจักรยาน รถยนต์สามล้อ และล้อเลื่อนลากเข็นทุกชนิด เดินบนสะพานข้ามทางร่วมทางแยกสะพานยกระดับ และสะพานข้ามแม่น้ำ ดังต่อไปนี้๓.๑สะพานยกระดับข้ามแยกคลองตัน๓.๒สะพานข้ามแยกอโศกเพชร๓.๓สะพานข้ามแยกรามคำแหง๓.๔สะพานข้ามแยกประชาสงเคราะห์๓.๕สะพานข้ามแยกสามเหลี่ยมดินแดง๓.๖สะพานข้ามแยกตึกชัย๓.๗สะพานข้ามแยกราชเทวี๓.๘สะพานข้ามแยกประตูน้ำ๓.๙สะพานข้ามแยกยมราช๓.๑๐สะพานข้ามแยกกำแพงเพชร๓.๑๑สะพานข้ามแยกรัชดา - ลาดพร้าว๓.๑๒สะพานข้ามแยกสุทธิสาร๓.๑๓สะพานข้ามแยกรัชโยธิน๓.๑๔สะพานข้ามแยกประชานุกูล๓.๑๕สะพานข้ามแยกวงศ์สว่าง๓.๑๖สะพานข้ามแยกวงเวียนบางเขน๓.๑๗สะพานยกระดับข้ามแยกบนถนนสุวินทวงศ์๓.๑๘สะพานข้ามแยกร่มเกล้า ถนนรามคำแหง๓.๑๙สะพานข้ามแยกลาดบัวขาว ถนนรามคำแหง๓.๒๐สะพานข้ามแยกมีนบุรี๓.๒๑สะพานข้ามแยกสถานีบรรจุสินค้าไอซีดี ถนนเจ้าคุณทหาร๓.๒๒สะพานข้ามแยกลำสาลี๓.๒๓สะพานยกระดับข้ามแยกบนถนนรามคำแหง๓.๒๔สะพานข้ามแยกศรีอุดม๓.๒๕สะพานข้ามแยกประเวศ๓.๒๖สะพานข้ามแยกบางกะปิ๓.๒๗สะพานไทย - เบลยี่ยม๓.๒๘สะพานข้ามถนนนางลิ้นจี่๓.๒๙สะพานข้ามแยกรัชดาพระราม ๔๓.๓๐สะพานภูมิพล ๑๓.๓๑สะพานข้ามแยกคลองตัน๓.๓๒สะพานข้ามแยกศิครินทร์๓.๓๓สะพานไทย - ญี่ปุ่น๓.๓๔สะพานข้ามแยกบรมราชชนนี๓.๓๕สะพานข้ามแยกบางพลัด๓.๓๖สะพานข้ามแยกพระราม ๒๓.๓๗สะพานข้ามแยกตากสิน๓.๓๘สะพานข้ามแยกนิลกาจ๓.๓๙สะพานข้ามแยกบางพฤกษ์ข้อ ๔ ห้ามรถจักรยานยนต์ รถจักรยาน รถยนต์สามล้อและล้อเลื่อนลากเข็นทุกชนิด เดินในอุโมงค์ลอดทางร่วมทางแยก ดังต่อไปนี้๔.๑อุโมงค์ทางลอดวงเวียนบางเขน๔.๒อุโมงค์ทางลอดแยกศรีอุดม๔.๓อุโมงค์ทางลอดแยกบรมราชชนนี๔.๔อุโมงค์ทางลอดแยกบางพลัด๔.๕อุโมงค์ทางลอดแยกท่าพระข้อ๕ ข้อบังคับนี้มิให้ใช้บังคับแก่รถเจ้าพนักงานตำรวจขณะปฏิบัติหน้าที่ข้อ๖ นับตั้งแต่วัน เวลาที่ข้อบังคับนี้ใช้บังคับ ให้ยกเลิก ข้อบังคับ กฎ ระเบียบคำสั่งใดที่ขัดหรือแย้งกับข้อบังคับนี้ประกาศ ณ วันที่ ๒๗มิถุนายน พ.ศ. ๒๕๕๙พลตำรวจตรี อดุลย์ ณรงค์ศักดิ์รองผู้บัญชาการตำรวจนครบาลปฏิบัติราชการแทนผู้บัญชาการตำรวจนครบาลเจ้าพนักงานจราจรในเขตกรุงเทพมหานครปริยานุช/จัดทำ๒๖ กรกฎาคม๒๕๕๙วริญา/ตรวจ๒๖ กรกฎาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๖๒ ง/หน้า ๑๕/๒๒ กรกฎาคม ๒๕๕๙